সান্তিয়াগো মেট্রো
সান্তিয়াগো মেট্রো (স্পেনীয় ভাষায়: Metro de Santiago "মেত্রো দে সান্তিয়াগো") চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।
তামিলনাড়ু
তামিলনাড়ু ( "তাম্যিল্ড়্‌ নাড়্যি" আ-ধ্ব-ব: [t̪ɐmɨɻ n̪aːɽɯ]) ভারতীয় প্রজাতন্ত্রের ২৯টি রাজ্যের অন্যতম। এই রাজ্যের রাজধানী চেন্নাই (পূর্বতন মাদ্রাজ)। তামিলনাড়ু ভারতীয় উপদ্বীপের সর্বদক্ষিণে অবস্থিত। এই রাজ্যের সীমানায় পুদুচেরি, কেরল, কর্ণাটক ও অন্ধ্রপ্রদেশ অবস্থিত। তামিলনাড়ুর ভৌগোলিক উত্তর সীমায় পূর্বঘাট, পশ্চিম সীমায় নীলগিরি, আন্নামালাই পর্বত ও পালাক্কাদ, পূর্ব সীমায় বঙ্গোপসাগর, দক্ষিণ পূর্ব সীমায় মান্নার উপসাগর ও পক প্রণালী এবং দক্ষিণে ভারত মহাসাগর অবস্থিত।